བོད་ཁྱིམ་ཅོན་ཏ་ར་སློབ་གྲྭའི་ནང་སློབ་ཕྲུག་རྣམས་ལ།འདི་ལོ་ཡང་དབྱིན་ཡིག་སྡེ་ཙན་གྱི་ཚོགས་གཙོ་དབྱིན་དགེ་བསྟན་འཛིན་དོན་གྲུབ་ལགས་ཀྱི་སྣེ་འཁྲིད་འོག་ཕྱི་ཟླ་༩པའི་ཚེས་༡༨ཉིན་དབྱིན་ཡིག་ཉིན་མོ་སྲུང་བརྩི་ཞུས་ཡོད།ཞོགས་པ་འདུ་འཛོམས་ཆེན་མོའི་སྐབས་ནས་མཛད་རིམ་དངོས་སུ་དབུ་འཛུགས་བྱས་བ་དང་།སྐབས་དེར་དུས་རྒྱུན་ལྟར་མིན་པར་ཞོགས་པའ་འདུ་འཛོམས་དེ་སློབ་གྲྭའི་རྐང་རྩེད་སྤོ་ལོའི་ཐང་ཆེན་ཐོག་ཚོགས་ཏེ།འཛིན་རིམ་གསུམ་པ་ནས་བཅུ་པ་བར་འཛུལ་ཞུགས་ཡོད་པའི་དབྱིན་ཇིའི་གཞས་བྱམས་སེམས་ཞེས་པ་ཞིག་དང་།ཀུན་སྤྱོད་ཀྱི་ཁྱད་པར་བཟོ་ནུས་ཟེར་བའི་སློབ་གསོ་ཤུགས་དྲག་ཡོད་པའི་གཞས་དེ་དབྱངས་དང་བཅས་བླངས་ཡོད།དེ་ནས་ཚོགས་ཁང་ནང་འཛིན་གྲྭ་དགུ་པ་དང་བཅུ་པའི་སློབ་མ་རྣམས་ཀྱིས་ཐད་བརྗོད་གཏམ་གླེང་འགྲན་བསྡུར་གནང་བ་དང་།འཛིན་གྲྭ་བརྒྱད་པ་དང་བདུན་པའི་སློབ་མ་རྣམས་ཀྱིས་དག་ཆ་འགྲན་བསྡུར་གནང་ཡོད་པ་ཡིན།མདོར་ན་ཉིན་དེར་ཁྱོན་སློབ་མ་གྲངས་ལྔ་བརྒྱ་ལྷག་བྱེད་སྒོ་འདྲ་མིན་ནང་འཛུལ་ཞུགས་ཐུབ་པ་བྱུང་ཡོད།